झारखंड अलग राज्य आंदोलन में चाणक्य की भूमिका में रहने वाले एके रॉय ने अपनी देखरेख में 1972 में झारखंड मुक्ति मोर्चा की स्थापना करवाई। शिबू सोरेन को हजारीबाग के गोला प्रखंड से निकाल कर टुंडी के जंगलों में स्थापित किया और महाजनी प्रथा के विरुद्ध और अलग झारखंड राज्य के पक्ष में आम जनता के बीच माहौल बनाने का कार्य किया। एके रॉय का कहना रहा है की “नेता उस समाज से ही निकलना चाहिए जिस समाज का प्रतिनिधित्व करना हो”, एके रॉय ने वैचारिक रूप से ओत-प्रोत एक जन आंदोलन की रुपरेखा तैयार की जो कि झारखंड की जनजातियों की मनोवेज्ञानिक सोच के तहत था। एके रॉय के द्वारा तैयार की गयी योजना सफल रही और आंदोलन मुकाम पर पहुंचा।